Document ID: 32014D0939

KOMISSION TÄYTÄNTÖÖNPANOPÄÄTÖS,
annettu 18 päivänä joulukuuta 2014,
korkeapatogeenisen lintuinfluenssan H5N8-alatyypin viimeaikaisiin taudinpurkauksiin Alankomaissa liittyvistä tietyistä suojatoimenpiteistä annetun täytäntöönpanopäätöksen 2014/833/EU muuttamisesta
(tiedoksiannettu numerolla C(2014) 9741)
(Ainoastaan hollanninkielinen teksti on todistusvoimainen)
(ETA:n kannalta merkityksellinen teksti)
(2014/939/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
sekä katsoo seuraavaa:
(1)
Saatuaan Alankomailta 16 päivänä marraskuuta 2014 ilmoituksen korkeapatogeenisen lintuinfluenssan H5N8-alatyypin taudinpurkauksesta munivia kanoja pitävällä tilalla Hekendorpissa Utrechtin maakunnassa komissio antoi täytäntöönpanopäätöksen 2014/808/EU (3).
(2)
Täytäntöönpanopäätöksessä 2014/808/EU säädetään, että Alankomaiden neuvoston direktiivin 2005/94/EY (4) mukaisesti muodostamien suoja- ja valvontavyöhykkeiden on katettava vähintään kyseisen täytäntöönpanopäätöksen liitteessä suoja- ja valvontavyöhykkeiksi luetellut alueet.
(3)
Hekendorpissa Alankomaissa tapahtuneen taudinpurkauksen jälkeen käyttöön otettuja väliaikaisia suojatoimenpiteitä tarkasteltiin pysyvässä kasvi-, eläin-, elintarvike- ja rehukomiteassa 20 päivänä marraskuuta 2014. Toimenpiteet vahvistettiin ja kyseisen täytäntöönpanopäätöksen liitettä muutettiin komission täytäntöönpanopäätöksellä 2014/833/EU (5), jotta otetaan huomioon Ter Aarissa ja Kamperveenissa vahvistettujen uusien taudinpurkausten ympärille muodostettavat suoja- ja valvontavyöhykkeet, joilla sovelletaan direktiivin 2005/94/EY mukaisia eläinlääkinnällisiä rajoituksia.
(4)
Uusi taudinpurkaus vahvistettiin 30 päivänä marraskuuta 2014 siipikarjatilalla Zoeterwoudessa Zuid-Hollandissa. Direktiivin 2005/94/EY mukaiset toimenpiteet pantiin viipymättä täytäntöön suoja- ja valvontavyöhykkeiden muodostaminen mukaan luettuna.
(5)
Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, Alankomaissa uuden taudinpurkauksen takia muodostetut suoja- ja valvontavyöhykkeet on tarpeen määritellä unionin tasolla yhteistyössä kyseisen jäsenvaltion kanssa ja vahvistaa kyseisen aluejaon kesto.
(6)
Täytäntöönpanopäätöstä 2014/833/EU olisi sen vuoksi muutettava.
(7)
Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan täytäntöönpanopäätös 2014/833/EU tämän päätöksen liitteen mukaisesti.
2 artikla
Tämä päätös on osoitettu Alankomaiden kuningaskunnalle.
Tehty Brysselissä 18 päivänä joulukuuta 2014.

Labels: 3
18
6